Loan Moratorium: ଋଣ ଉପରେ ସୁଧର ରିହାତିକୁ ନେଇ ସରକାର ଜାରି କରିଛନ୍ତି ନୂତନ ନିର୍ଦ୍ଦେଶାବଳୀ, ଆପଣଙ୍କ ଆକାଉଣ୍ଟକୁ ଫେରି ଆସିବ ଟଙ୍କା ! - Enews Online\nLoan Moratoriumର ଅବଧି ସମୟରେ ସୁଧର ରିହାତିକୁ ନେଇ ଅର୍ଥ ମନ୍ତ୍ରାଳୟ ନୂତନ ନିର୍ଦ୍ଦେଶବଳୀ ଜାରି କରିଛନ୍ତି । ୨ କୋଟି ଟଙ୍କା ପର୍ଯ୍ୟନ୍ତ ଋଣ ନେଉଥିବା ଲୋକଙ୍କୁ ଏହାର ଲାଭ ମିଳିବ । ଋଣ ଆକାଉଣ୍ଟରେ ସଞ୍ଚୟ ସୁଧ ଅର୍ଥାତ ସୁଧ ଉପରେ ସୁଧ ଓ ସାଧାରଣ ସୁଧ ମଧ୍ୟରେ ଅନ୍ତରର ରାଶି ପକାଯିବ । .\nସୁଧ ଉପରେ ସୁଧ ଓ ସାଧାରଣ ସୁଧ ମଧ୍ୟରେ ଅନ୍ତରରେ ସମାନ ରାଶି ସରକାର ଶୁଝିବ ।\nଅର୍ଥ ମନ୍ତ୍ରାଳୟ ଲୋନ ମୋରାଟୋରୀୟମ ସହ ଜଡ଼ିତ ସୁଧକୁ ରିହାତି ଦେବାକୁ ନେଇ ନିର୍ଦ୍ଦେଶନାମା ଜାରି କରିଛନ୍ତି । କୋଭିଡ-୧୯ ବିପଦ କାରଣରୁ ଭାରତୀୟ ରିଜର୍ଭ ବ୍ୟାଙ୍କ ପକ୍ଷରୁ ଋଣ ଶୁଝିବାକୁ ନେଇ ସମୟ ଦିଆଯିବ ବୋଲି ଘୋଷଣା କରାଯାଇଥିଲା । ଏହା ଅନୁଯାୟୀ ୨ କୋଟି ଟଙ୍କା ପର୍ଯ୍ୟନ୍ତ ଋଣ ଉପରେ ୬ ମାସ ପାଇଁ ଦିଆଯାଇଥିବା ସମୟ ଅବଧି ସମୟରେ ସଞ୍ଚିତ ସୁଧ ଅର୍ଥାତ ସୁଧ ଉପରେ ସୁଧ ଓ ସାଧାରଣ ସୁଧ ମଧ୍ୟରେ ସମ୍ପୂର୍ଣ୍ଣ ରାଶିକୁ ସରକାର ପରିଶୋଧ କରିବେ ।\nଉଚ୍ଚତମ ନ୍ୟାୟାଳୟ କେନ୍ଦ୍ରକୁ ଆରବିଆଇ (RBI) ପକ୍ଷରୁ ଋଣ ପରିଶୋଧ କରିବାକୁ ନେଇ ଦିଆଯାଇଥିବା ସମୟ ଅନୁଯାୟୀ ୨ କୋଟି ଟଙ୍କା ପର୍ଯ୍ୟନ୍ତ ଋଣ ରିହାତି ଯୋଜନାକୁ ଖୁବଶୀଘ୍ର ଲାଗୁ କରିବା ନିର୍ଦ୍ଦେଶ ଦେଇଥିଲେ । ଏହା ପରେ ଏହି ନିର୍ଦ୍ଦେଶନାମା ଜାରି ହୋଇଛି ।\nକଣ ଅଟେ ଏହି ଲାଭର ଅବଧି ?\nବିତ୍ତୀୟ ସେବା ବିଭାଗ ଦ୍ବାରା ଜାରି ଦିଶା ନିର୍ଦ୍ଦେଶ ଅନୁଯାୟୀ ଋଣ ଧାରକ ସମ୍ବନ୍ଧୀୟ ଋଣ ଖାତାରେ ଯୋଜନାର ଲାଭ ନେଇପାରିବେ । ଏହି ଲାଭ ଏକ ମାର୍ଚ୍ଚ, ୨୦୨୦ ଠାରୁ ୩୧ ଅଗଷ୍ଟ, ୨୦୨୦ର ଅବଧି ପାଇଁ ଅଟେ । ଏହା ଅନୁଯାୟୀ ଯେଉଁ ଋଣ ଧାରକଙ୍କ ଉପରେ ୨୯ ଫେବୃଆରୀ ପର୍ଯ୍ୟନ୍ତ ମୋଟ ଋଣ ୨ କୋଟି ଟଙ୍କାରୁ ଅଧିକ ନାହିଁ, ସେମାନେ ଯୋଜନାର ଲାଭ ଉଠାଇବା ପାଇଁ ଉପଯୁକ୍ତ ପାତ୍ର ହେବେ ।\nଏହି ଋଣ ଗୁଡ଼ିକରେ ମିଳିବ ଲାଭ\nଏହି ଯୋଜନା ଅନୁଯାୟୀ ଆବାସ ଋଣ, ଶିକ୍ଷା ଋଣ, କ୍ରେଡିଟ୍ କାର୍ଡ଼, ବାହାନ ଋଣ, ଏମଏସଏମଇ (ସୂକ୍ଷ୍ମ, ଲଘୁ ଏବଂ ମଧ୍ୟବିତ୍ତ ଉଦ୍ୟମ), ଉପଭୋକ୍ତା ଜିନିଷ ପତ୍ର ପାଇଁ ନେଇଥିବା ଋଣ ଓ ଖର୍ଚ୍ଚ ପାଇଁ ଋଣ ଆସିବ ।\nଋଣ ଆକାଉଣ୍ଟକୁ ପୁଣିଥରେ ଫେରିବ ଟଙ୍କା\nଦିଶା ନିର୍ଦ୍ଦେଶ ଅନୁସାରେ ବ୍ୟାଙ୍କ ଓ ବିତ୍ତୀୟ ସଂସ୍ଥାନ ପାତ୍ର ଋଣ ଧାରକଙ୍କ ଋଣ ଖାତାର ସମୟ ଅବଧି ସମୟରେ ସୁଧ ଉପରେ ସୁଧ ଓ ସାଧାରଣ ସୁଧ ମଧ୍ୟରେ ଅନ୍ତର ରାଶି ପକାଇବେ । ଏହା ସେହି ସମସ୍ତ ପାତ୍ର ଋଣ ଧାରକଙ୍କ ପାଇଁ ଅଟେ, ଯେଉଁମାନେ ଆରବିଆଇ ଦ୍ୱାରା ୨୭ ମାର୍ଚ୍ଚ ୨୦୨୦ କୁ ଘୋଷିତ ଯୋଜନା ଅନୁଯାୟୀ ପୂର୍ଣ୍ଣ ଭାବେ କିମ୍ବା ଆଂଶିକ ଭାବରେ ଋଣ ଫେରାଇବାକୁ ନେଇ ଦିଆଯାଇଥିବା ରିହାତିର ଲାଭ ଉଠାଇଛନ୍ତି ।\nବିତ୍ତୀୟ ସଂସ୍ଥାନ ସମ୍ବନ୍ଧୀୟ ଋଣ ଧାରକଙ୍କ ଖାତାରେ ରାଶି ପକାଇ ଏହାର ଟଙ୍କା ପରିଶୋଧ ପାଇଁ କେନ୍ଦ୍ର ସରକାରଙ୍କୁ ଦାବି କରିବେ । ସୂତ୍ରରୁ ମିଳିଥିବା ସୂଚନାନୁଯାୟୀ ସରକାରୀ ଅର୍ଥରେ ଏହି ଯୋଜନାର କ୍ରିୟା ବଣ୍ଟନରେ ୬,୫୦୦ କୋଟି ଟଙ୍କାର ବୋଝ ପଡ଼ିବ ।
